پیٹرایلن

پیٹر جان ایلن (31 دسمبر 1935ء - 22 جون 2023ء) آسٹریلیا کے سابق کرکٹ کھلاڑی ہیں جنہوں نے 1965ء میں ایک ٹیسٹ کھیلا۔

زندگی اور کیریئر 
وہ لمبے قد کے دائیں ہاتھ کے فاسٹ میڈیم باؤلر تھے جنہوں نے 1959-60ء کے سیزن میں کوئنز لینڈ کے لیے اپنا اول درجے کا ڈیبیو کیا، لیکن اس کے بعد انھوں نے کچھ وقت وکٹوریہ کے ساتھ وابستہ رہے، اور اس وقت تک کرکٹ میں خود کو نمایاں نہیں کیا جب تک کہ وہ کوئینز لینڈ واپس نہیں آ گئے۔  1963ء شیفیلڈ شیلڈ میں مسلسل اچھی فارم کے بعد اس نے 1964-65ء میں آسٹریلوی ٹیم کے ساتھ ویسٹ انڈیز کا دورہ کیا لیکن اس دورے کے آغاز میں وہ بیمار ہونے کے باعث ٹیسٹ میں نہیں کھیلے۔ انہوں نے 1965ء میں برسبین میں پہلے ٹیسٹ میں بولنگ کا آغاز کیا 66 اور ایشز سیریز کے ڈرا ہوئے میچ میں دو وکٹیں حاصل کیں۔ انہیں دوسرے ٹیسٹ کے لیے ایلن کونولی کے حق میں ڈراپ کر دیا گیا، لیکن جنوری 1966ء میں وکٹوریہ کے خلاف کوئنز لینڈ کے لیے پہلی اننگز میں 61 رنز کے عوض 10 وکٹیں لینے کے بعد چوتھے ٹیسٹ کے لیے انہیں واپس بلا لیا گیا تاہم، وہ ٹیسٹ سے عین قبل زخمی ہو گئے تھے اور ان کی جگہ گراہم میک کینزی نے لی، جنہوں نے 48 رنز دے کر 6 وکٹیں حاصل کیں اور آسٹریلیا کی ایک اننگز سے فتح کے خاص کردار ٹھہرے۔ اور 16.36 کی اوسط سے 46 وکٹوں کے مالک بنے انہوں نے 1985ء سے 1991ء تک کوئینز لینڈ کرکٹ ایسوسی ایشن کی ایگزیکٹو کمیٹی میں خدمات انجام دیں۔ بعد میں انہوں نے برسبین میں کوئین الزبتھ دوم اسٹیڈیم کا انتظام سنبھالا

اعزاز 
14 جولائی 2000ء کو، ایلن کو ان کی کرکٹ کی کامیابیوں کے لیے آسٹریلین اسپورٹس میڈل سے نوازا گیا

وفات 
پیٹرایلن  22 جون 2023ء کو کوئنزلینڈ، آسٹریلیا میں وفات پا گئے۔ ان کی عمر 87برس تھی۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

آسٹریلیا ٹیسٹ کرکٹ کھلاڑی
آسٹریلیا کے کرکٹ کھلاڑی
آسٹریلوی کرکٹ منتظمین
برسبین کے کھلاڑی
2023ء کی وفیات
ایک اننگز میں دس وکٹیں لینے والے کرکٹ کھلاڑی
کوئنزلینڈ ٹیم کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل